Ο **Μαρκ Ρίτσαρντ Σάτλγουορθ** (*Mark Richard Shuttleworth*, γενν. 18 Σεπτεμβρίου 1973) είναι Νοτιοαφρικανός επιχειρηματίας, ιδρυτής και διευθυντής της Canonical Ltd. της εταιρείας που βρίσκεται πίσω από την ανάπτυξη του ελεύθερου λειτουργικού συστήματος Ubuntu. Το 2002 έγινε ο πρώτος πολίτης αφρικανικής χώρας που εκτοξεύθηκε ποτέ στο διάστημα, ως διαστημικός τουρίστας. Σήμερα ζει στη Νήσο Μαν, έχοντας πάρει και τη βρετανική υπηκοότητα παράλληλα με τη νοτιοαφρικανική. Είναι άγαμος.

Οικογένεια και σπουδές
----------------------

Ο Σάτλγουορθ γεννήθηκε στο Βέλκομ της Νότιας Αφρικής, με γονείς έναν χειρουργό και μία νηπιαγωγό βρεφονηπιακού σταθμού. Πήγε σε γυμνάσιο αρρένων στο προάστιο Ρόντεμπος του Κέιπ Τάουν, όπου εκλέχθηκε πρόεδρος της τάξης του («Head Boy») το 1991.

Ο Σάτλγουορθ πήρε πήρε πτυχίο στα Χρηματοοικονομικά, καθώς και στα πληροφοριακά συστήματα από το Πανεπιστήμιο του Κέιπ Τάουν, το οποίο αργότερα θα τον ανακήρυττε επίτιμο διδάκτορα. Ως φοιτητής συμμετέσχε στην εγκατάσταση των πρώτων συνδέσεων διαδικτύου σε κοιτώνες του πανεπιστημίου.

Το έργο του
-----------

Ο Μαρκ Σάτλγουορθ ίδρυσε το 1995 τη Thawte Consulting, εταιρεία ψηφιακών πιστοποιητικών και διαδικτυακής ασφάλειας. Τον Δεκέμβριο του 1999 η Thawte αγοράσθηκε από τη VeriSign, αποφεροντας στον Σάτλγουορθ περί τα 727 εκατομμύρια € σε σημερινές τιμές.

Τον Σεπτέμβριο του 2000, ο Σάτλγουορθ ίδρυσε την HBD Venture Capital (τα αρχικά σημαίνουν «Here be Dragons»), έναν επωαστή επιχειρήσεων και venture capital provider. Τον Μάρτιο του 2004 ίδρυσε την Canonical Ltd. με σκοπό την προαγωγή και την εμπορική στήριξη δράσεων ελεύθερου λογισμικού, ιδίως του λειτουργικού συστήματος Ubuntu. Διεύθυνε την επιχείρηση αυτή μέχρι τον Δεκέμβριο του 2009, οπότε τον διαδέχθηκε η Τζέιν Σίλμπερ, και επέστρεψε στη θέση αυτή τον Ιούλιο του 2017.

### Linux και ελεύθερο λογισμικό

Τη δεκαετία του 1990 ο Σάτλγουορθ συμμετέσχε στην ανάπτυξη του λειτουργικού συστήματος Debian. Τον Ιανουάριο του 2001 ίδρυσε το «Shuttleworth Foundation», μια μη κερδοσκοπική οργάνωση αφιερωμένη στην κοινωνική καινοτομία, που χρηματοδοτεί δράσεις εκπαιδευτικού και ελεύθερου λογισμικού στη Νότια Αφρική, όπως το «Freedom Toaster».

Το 2005 ίδρυσε το «Ubuntu Foundation» με αρχική επένδυση 9 εκατομμυρίων ευρώ. Τον Σεπτέμβριο του 2005 αγόρασε το 65% των μετοχών της *Impi Linux*.

Στις 15 Οκτωβρίου 2006 ανακοινώθηκε ότι ο Σάτλγουορθ έγινε «πρώτος υποστηρικτής» του KDE, το υψηλότερο επίπεδο σπόνσορα που ήταν διαθέσιμο. Αυτή η υποστήριξη τελείωσε το 2012, μαζί με την οικονομική υποστήριξη για το Kubuntu, την παραλλαγή του Ubuntu με κύριο desktop το KDE.

Στις 25 Οκτωβρίου 2013 ο Σάτλγουορθ και το Ubuntu «τιμήθηκαν» το αυστριακό ειρωνικό βραβείο «Big Brother» για την αυτόματη αποστολή αναζητήσεων δια της διεπαφής Unity του Ubuntu σε διακομιστές της Canonical. Το προηγούμενο έτος ο επιχειρηματίας είχε υπερασπισθεί τη μέθοδο ανωνυμοποιήσεως που χρησιμοποιείτο.

Διαστημική πτήση
----------------

Ο Σάτλγουορθ σε τροχιά στον Διεθνή Διαστημικό Σταθμό
Ο Μαρκ Σάτλγουορθ έγινε γνωστός σε ένα ευρύτερο παγκόσμιο κοινό στις 25 Απριλίου 2002, ως ο δεύτερος στην ιστορία αυτοχρηματοδοτούμενος διαστημικός τουρίστας (μετά τον Ντένις Τίτο την άνοιξη του 2001) και ο πρώτος Νοτιοαφρικανός στο διάστημα. Ο Σάτλγουορθ κατέκτησε επιπλέον και τη διάκριση του πρώτου πολίτη ανεξάρτητης χώρας της Αφρικής που εκτοξεύθηκε ποτέ στο διάστημα. Ο Πατρίκ Μπωντρύ, αστροναύτης που πέταξε στο διάστημα το 1985, είχε επίσης γεννηθεί στην Αφρική, αλλά στην τότε γαλλική αποικία του Καμερούν, οπότε ήταν πολίτης της Γαλλίας. Ο Σάτλγουορθ είχε και τη βρετανική υπηκοότητα όταν πήγε στο διάστημα, παράλληλα με τη νοτιοαφρικανική. Εκτοξεύθηκε με ρωσικό σκάφος *Soyuz TM* στην τελευταία πτήση διαστημοπλοίου αυτού του τύπου, πληρώνοντας περίπου 20 εκατομμύρια δολάρια σε τιμές της εποχής. Δύο ημέρες αργότερα, έφθασε στον Διεθνή Διαστημικό Σταθμό, όπου παρέμεινε επί οκτώ ημέρες συμμετέχοντας σε βιολογικά πειράματα. Στις 5 Μαΐου 2002 επέστρεψε στη Γη με την αποστολή Soyuz TM-33, έχοντας περάσει συνολικά στο διάστημα 9 ημέρες και 21 ώρες (237 ώρες). Προκειμένου να σταλεί στο διάστημα, ο Σάτλγουορθ έκανε ένα χρόνο εκπαίδευση αστροναύτη, από τον οποίο επτά μήνες στην «Πόλη των Άστρων», κοντά στη Μόσχα.

Ευρισκόμενος στον Διεθνή Διαστημικό Σταθμό, ο επιχειρηματίας είχε ραδιοεπικοινωνία και συζήτησε με τον Νέλσον Μαντέλα και με ένα ετοιμοθάνατο από καρκίνο 14χρονο κορίτσι από τη Νότια Αφρική, τη Μισέλ Φόστερ.

Παραπομπές
----------

1. 1 2 3 4  www.forbes.com/sites/richardgrant/2013/08/25/it-cost-mark-shuttleworth-more-to-leave-south-africa-than-it-did-to-leave-the-earth/#55dc1bc776c9.
2. ↑  Ανακτήθηκε στις 22  Απριλίου 2021.
3. ↑  Ανακτήθηκε στις 4  Μαρτίου 2021.
4. ↑  code.launchpad.net/~sabdfl.
5. ↑  «Canonical». Canonical Ltd. Αρχειοθετήθηκε από το πρωτότυπο στις 8 Απριλίου 2017. Ανακτήθηκε στις 10 Αυγούστου 2017.
6. ↑  «Nasa makes space tourism U-turn». *BBC News Online*. 12 Δεκεμβρίου 2001.. Ανακτήθηκε στις 2 Σεπτεμβρίου 2012. *«approval to plans to make the South African internet millionaire Mark Shuttleworth»*
7. ↑  «Mark Shuttleworth – Biography». Mark Shuttleworth. Ανακτήθηκε στις 24 Σεπτεμβρίου 2010.
8. ↑  Leake, Jonathan; Swinford, Steven (19 Ιουλίου 2009). «It's blast-off Britain as ban on space flight ends». *The Sunday Times* (London). Αρχειοθετήθηκε από το πρωτότυπο στις 2017-02-16.. Ανακτήθηκε στις 7 Απριλίου 2013. *«Mark Shuttleworth, a South African entrepreneur with dual British nationality, took a different route, paying £12m for Russia ...»*
9. ↑  Vance, Ashlee (10 Ιανουαρίου 2009). «A Software Populist Who Doesn't Do Windows». *New York Times*.. Ανακτήθηκε στις 12 Ιανουαρίου 2009. *«charismatic 35-year-old billionaire from South Africa ... son of a surgeon and a kindergarten teacher»*
10. 1 2  
«Interesting Facts». *Invitation to Bishops*. Bishops Diocesan College. Αρχειοθετήθηκε από το πρωτότυπο στις 17 Οκτωβρίου 2013. Ανακτήθηκε στις 29 Σεπτεμβρίου 2012. Mark Shuttleworth was Head boy in 1991 and was the first Afronaut in Space on 2 April 2002
11. ↑  «Quick facts about UCT». *www.news.uct.ac.za* (στα Αγγλικά). Ανακτήθηκε στις 15 Νοεμβρίου 2017.
12. ↑  «VeriSign Buys South Africa's Thawte for $575 Million». *InternetNews.com*. 23 Δεκεμβρίου 1999. Αρχειοθετήθηκε από το πρωτότυπο στις 22 Ιουνίου 2011. Ανακτήθηκε στις 15 Νοεμβρίου 2010.
13. ↑  Mark Shuttleworth (17 Δεκεμβρίου 2009). «My new focus at Canonical». Ανακτήθηκε στις 21 Δεκεμβρίου 2009.
14. ↑  «debian.org Developers LDAP Search». The Debian Project. Ανακτήθηκε στις 20 Απριλίου 2010. User Mark Shuttleworth (login "marks", PGP/GPG key id 0xD54F0847)
15. ↑  «Shuttleworth bets on ImpiLinux». MyADSL. 29 Σεπτεμβρίου 2005. Ανακτήθηκε στις 28 Αυγούστου 2006.
16. ↑  «Mark Shuttleworth Becomes the First Patron of KDE». KDE. 15 Οκτωβρίου 2006. Ανακτήθηκε στις 16 Οκτωβρίου 2006.
17. ↑  Πρότυπο:Cite pressrelease
18. ↑  Sneddon, Joey-Elijah (28 Οκτωβρίου 2013). «Ubuntu's Amazon Shopping Feature Wins Anti-Privacy Award». *OMG!Ubuntu*. Ανακτήθηκε στις 10 Νοεμβρίου 2013.
19. ↑  «Amazon search results in the Dash». *Mark Shuttleworth Blog Archive*. 23 Σεπτεμβρίου 2012. Ανακτήθηκε στις 10 Νοεμβρίου 2013.
20. ↑  Space.com, Nelson Mandela Chats with Shuttleworth, 2 Μαΐου 2002. Αρχειοθετήθηκε 6 April 2005[Date mismatch] στο Wayback Machine.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαρκ Σάτλγουορθ** |

* Προσωπική ιστοσελίδα
* Βιογραφικά δεδομένα στο *Spacefacts*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 262228999
* ISNI: 0000 0003 8167 4666
* BNF: cb15518065f (data)

 |

 |